OpenLLM-France/wikimedia huggingface dataset:
# Verd maragda

El color verd maragda és una gradació de verd particularment lluminosa i brillant, amb un rerefons de blau. El nom deriva del típic aspecte del mineral maragda, que presenta aquest color per la presència d'una petita quantitat de crom.

## En la cultura popular

El país d'Irlanda s'anomena l'«illa de les maragdes», en referència al verd de la seva exuberant vegetació. Pel mateix motiu, Seattle s'anomena la «ciutat de les maragdes». En el conte El màgic d'Oz, de L. Frank Baum, en canvi, és un lloc on tot, dels aliments a les persones, són de color verd maragda. Pantone elegí el verd maragda com a color de la temporada 2013.
Verd maragda pot ser el color de moltes coses, com ara de tolls, dels ulls, del raïm, o d'alguns ocells, rèptils o insectes.
* Primavera maragda al Parc Nacional de Yellowstone
* Gat amb els ulls verd maragda
* Raïm verd
* Stavenn Coccycolius iris
* Boa
* Euphoria fulgida
* Chalcolestes viridis

## Referències

* ↑ «maragda». Gran Diccionari de la Llengua Catalana. Barcelona: Grup Enciclopèdia Catalana.
* ↑ «El maragda, color de l'any 2013». VilaWeb, 11 desembre 2012. [Consulta: 24 octubre 2021].

## Vegeu també

* Llista de colors
# 670

El 670 (DCLXX) fou un any comú començat en dimarts del calendari julià.

## Esdeveniments

* Fundació de Kairuan (Tunísia) pels àrabs (data aproximada).

## Referències

* ↑ Nagendra Kr Singh, International encyclopaedia of Islamic dynasties. Anmol Publications PVT. LTD. 2002. page 1006
# Pozos de Hinojo

Pozos de Hinojo és un municipi de la província de Salamanca a la comunitat autònoma de Castella i Lleó. Limita al Nord amb Peralejos de Abajo i Peralejos de Arriba, a l'Est amb Cipérez i El Cubo de Don Sancho, al Sud-oest amb Villares de Yeltes, a l'Oest amb Moronta i al Nord-oest amb Vitigudino.

## Demografia

Evolució demogràfica :
| 1991 | 1996 | 2001 | 2004 |
| 109 | 95 | 76 | 65 |

## Enllaços externs

* de Hinojo Enllaç a Wikisalamanca
# Pozuel de Ariza

Pozuel de Ariza és un municipi de la província de Saragossa situat a la comarca de la Comunitat de Calataiud.
# Proudita

La proudita és un mineral de la classe dels sulfurs (sulfosals). Fou anomenat l'any 1976 per W. G. Mumme en honor de Sir John Seymour Proud, un enginyer de mines i director de la Peko-Wallsend mining company, una empresa minera que explotà els dipòsits d'or de Tennant Creek, on va descobrir-se el mineral. En la primera publicació, el mineral fou anomenat wittita B.

## Característiques

La proudita és una sulfosal de fórmula química CuPb$_{7.5}$Bi$_{9.33}$(S,Se)$_{22}$. Cristal·litza en el sistema monoclínic. La seva duresa a l'escala de Mohs és 2 a 2,5.
L'exemplar que va servir per a determinar l'espècie, el que es coneix com a material tipus, es troba conservat a la Universitat de Nova Anglaterra.
Segons la classificació de Nickel-Strunz, la proudita pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, freieslebenita, marrita, cannizzarita, wittita, junoïta, neyita, nordströmita, nuffieldita, cosalita, weibul·lita, felbertalita, rouxelita, angelaïta, cuproneyita, geocronita, jordanita, kirkiita, tsugaruita, pillaita, zinkenita, scainiita, pellouxita, chovanita, aschamalmita, bursaita, eskimoita, fizelyita, gustavita, lil·lianita, ourayita, ramdohrita, roshchinita, schirmerita, treasurita, uchucchacuaita, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Es troba en grans cossos de magnetita afectats per hidrotermalisme (Austràlia), sovint associada a or natiu, junoïta, heyrovskýita rica en seleni, krupkaïta i magnetita.

## Referències

* 1 2 3 «Proudite» (en anglès). Mindat. [Consulta: 26 desembre 2019].
* ↑ Mumme, William G. «Proudite from Tennant Creek, Northern Territory, Australia: its crystal structure and relationship with weibullite and wittite». American Mineralogist, 1976, pàg. 839-852.
* ↑ «Proudite» (en anglès). Handbook of Mineralogy. Arxivat de l'original el 2012-05-29. [Consulta: 29 desembre 2019].
# Premi Unión de Actores al millor actor revelació

El Premi a la millor actor revelació lliurat per la Unión de Actores y Actrices reconeix la millor primera interpretació d'un actor nou, ja sigui en cinema, teatre o televisió. El premi es ve lliurant des de 1991, encara que fins a l'edició de 2002 no es feia distinció entre categoria masculina i femenina.

## Guanyadors

| Any | Guanyadora | Pel·lícula/Obra de teatre/Sèrie |
| 2018 | Álex Villazán | El curiosos incidente del perro a medianoche |
| 2017 | Eneko Sagardoy | Handia |
| 2016 | Font García | Tarde para la ira |
| 2015 | Nacho Sánchez | La piedra oscura |
| 2014 | Héctor Melgares | Calígula |
| 2013 | Hovik Keuchkerian | Alacrán enamorado |
| 2012 | Álex García | Entre esquelas |
| 2011 | Jan Cornet | La piel que habito |
| 2010 | Manuel Camacho | Entrelobos |
| 2009 | Alberto Ammann | Celda 211 |
| 2008 | Roberto Álamo | Urtain |
| 2007 | Carlos Bardem | La zona |
| 2006 | Raúl Arévalo | AzulOscuroCasiNegro |
| 2005 | Pablo Echarri | El método |
| 2004 | Tamar Novas | Mar adentro |
| 2003 | Asier Etxeandia | Cabaret |
| 2002 | Vicente Romero | Padre coraje |

## Referències

* ↑ Los premiados por la Unión de Actores convierten la gala en un símbolo de paz, El País, 11 de març de 2003
# Publi Caci Sabí

Publi Caci Sabí (llatí: Publius Catius Sabinus) va ser un magistrat romà del segle iii que fou nomenat cònsol sota Caracal·la l'any 216 juntament amb Corneli Anulí. El codi de Justinià diu que va ser dues vegades cònsol però als Fasti només és esmentat una vegada i segurament l'altra vegada era cònsol sufecte.

## Referències

* ↑ [https://quod.lib.umich.edu/m/moa/acl3129.0003.001/697?page=root;rgn=full+text;size=100;view=image;q1=SabinusSmith,+William+(ed.).+Dictionary+of+Greek+and+Roman+Biography+and+Mythology.+Volum+III.++Boston:+Little,+Brown+&+Comp.,+1867,+p. 689. ]
# Publi Cecina Llarg

Publi Cecina Llarg (en llatí Publius Caecina Largus o també podria ser Largius) va ser un dels principals amics de l'emperador Claudi.
Probablement era germà del cònsol Gai Cecina Largi o fins i tot la mateixa persona. Tàcit als Annals l'identifica com a P. (Publi), però podria ser un error.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 530.
# Publi Atri

Publi Atri (en llatí Publius Atrius) va ser un cavaller romà del partit pompeià que va participar de forma destacada en diversos combats, fins que finalment Juli Cèsar el va fer presoner a l'Àfrica l'any 47 aC. Cèsar li va perdonar la vida.

## Referències

* ↑ P. Atrius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 408
# Psychopsiella limminghei

Psychopsiella és un gènere monotípic d'orquídies; només té una espècie: Psychopsiella limminghei (E.Morren ex Lindl.) Lückel & Braem, i és originària de Sud-amèrica.

## Característiques

Té una sola espècie que ha estat eliminada del gènere Oncidium a causa del seu inusual hàbit i perquè té una columna alada bilobulada i fulles clapejades com Psychopsis.
La semblança entre Psychopsis i Psychopsiella és bastant clara, per les fulles de color verd fosc tacat de marró, per la inflorescència, que és llarga amb només una sola flor, o dues o més de manera seqüencial, amb formes i colors iguals. Psychopsiella, però, és molt més menuda, en comparació i els seus pseudobulbs són petits, cordats i ovalats; les flors tenen els sèpals i pètals curts i amples, molt diferents de Psychopsis, que els té extremament llargs i estrets, però amb els sèpals dorsals amples i amb serrells; a més, el llavi de Psychopsiella és molt menor en comparació amb altres segments de la flor que en Psychopsis, que el té enorme.
Psychopsiella es caracteritza per tenir rizoma reptant curt, amb petits pseudobulbs unifoliats agregats i adherits, igual que algunes espècies de Rudolfiella i Sophronitis. Les fulles són coriàcies, el·líptiques, gruixudes, però flexibles. La inflorescència sorgeix de la base de pseudobulbs, és llarga, recta o corba, amb bràctees espaiades, només hi apareix una flor, en diverses seqüències.
Les flors són molt grans en relació amb la grandària de la planta, amb sèpals i pètals similars, arcats, atenuats a la base, lleugerament buits, tacats de color taronja marró groguenc; sèpal dorsal més ample que els altres. El llavi n'és trilobulat, els lòbuls laterals oblongoarredonits, i el del mig amb marges amb serrells, amb dues o quatre ales o aurícules laterals. La columna té ales grans i bilobulades, antera terminal amb dos pol·linis arcats.

## Distribució i hàbitat

És un gènere monotípic, l'única espècie del qual és una petita epífita de creixement cespitós; es troba en dues àrees diferents a Veneçuela i Rio de Janeiro.

## Evolució, filogènia i taxonomia

Psychopsiella limminghei fou proposat per Lückel & Braem en Die Orchidee 33(1): 7 l'any 1982. L'espècie tipus el gènere n'és Psychopsiella limminghei (E. Morren ex Lindl.) Lückel i Braem, prèviament descrita com Oncidium limminghei E. Morren ex Lindley.

### Etimologia

Psychopsiella: nom genèric que es refereix a la seua semblança amb el gènere Psychopsis.
limminghei: epítet.

### Sinonímia

* Oncidium limminghei E.Morren ex Lindl., Fol. Orchid. 6: 56 (1855).
* Psychopsis limminghei (E.Morren ex Lindl.) M.W.Chase, Bot. Mag. 22: 54 (2005).
* Oncidium echinophorum Barb.Rodr., Gen. Spec. Orchid. 2: 195 (1882).

## Referències

* ↑ «Psychopsiella limminghei». Tropicos.org. Missouri Botanical Garden. [Consulta: 17 setembre 2014].
* ↑ «Psychopsiella limminghei». Royal Botanic Gardens, Kew: World Checklist of Selected Plant Families. [Consulta: 14 maig 2010].
# Psychological Bulletin

Psychological Bulletin és una revista acadèmica bimestral internacional fundada el 1904 per James Mark Baldwin, psicòleg de la Johns Hopkins University i publicada per l'Associació Americana de Psicologia (APA). Publica principalment articles d'avaluació integradora i articles de revisió (revisions i metaanàlisi). L'actual editor en cap és Stephen P. Hinshaw (Universitat de Califòrnia, Berkeley).

## Referències

* ↑ Benjamin, Ludy T. A Brief History of Modern Psychology. Malden, MA: Blackwell Pub., 2007, pp. 70–1, ISBN 978-1-4051-3205-3.
* ↑ «Psychological Bulletin». Associació Americana de Psicologia, juliol 20 2012. [Consulta: 20 juliol 2012].

## Enllaços externs

* Psychological Bulletin - Lloc web oficial
# Publi Rutili

Publi Rutili és el nom dels següents personatges:
* Publi Rutili I, tribú de la plebs el 169 aC.
* Publi Rutili II, tribú de la plebs el 136 aC.
* Publi Rutili Llop, diversos personatges.
* Publi Rutili Ruf, home d'estat i orador romà
* Publi Rutili Sintrop Marmorari, hispà que va fer erigir un temple dedicat a Minerva.
# Publi Postumi Tubert

Publi Postumi Tubert (en llatí Publius Postumius Tubertus) va ser un magistrat romà del segle vi aC. Formava part de la gens Postúmia i portava el cognomen de Tubert.
Va ser elegit cònsol l'any 505 aC amb Marc Valeri Volús, i els dos cònsols van lluitar contra els sabins als que van derrotar decisivament a la vora de Tibur, obtenint els honors del triomf. Tubert va ser altre cop cònsol l'any 503 aC amb Agripa Meneni Lanat i segons Titus Livi va derrotar els auruncs. Però altres autoritats indiquen que va lluitar altre cop contra els sabins, primer amb poc èxit però després obtenint una nova victòria important, que li va permetre celebrar un triomf menor o ovació, homenatge que es va introduir per primera vegada a Roma.
L'any 493 aC va ser un dels deu ambaixadors enviats pel senat als revoltats del Mons Sacer durant la Secessio plebis. Quan va morir, en data desconeguda, va ser enterrat a la ciutat per les seves virtuts, privilegi conservat pels seus descendents.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1180.
# Puig de la Serra de Sant Joan

El Puig de la Serra de Sant Joan és una muntanya de 1.402,7 metres que es troba entre les comunes d'Er i de Sallagosa totes dues a l'Alta Cerdanya, de la Catalunya del Nord. És a la zona nord-est del terme d'Er i al sud-oest del de Sallagosa. És el punt més alt de la Serra de Sant Joan. És a prop al sud-oest del poble de Vedrinyans, del terme de Sallagosa.

## Referències

* ↑ El Puig de la Serra de Sant Joan en els ortofotomapes de l'IGN
# Puig de la Segalissa

El Puig de la Segalissa és una muntanya de 1.795,4 metres d'altitud del límit entre les comunes d'Escaró i de Nyer, totes dues de la comarca del Conflent, a la Catalunya del Nord.
És a l'extrem sud-est del terme d'Escaró i a la zona sud-est del de Nyer. És al nord-oest del Pic de Tres Estelles i al sud-est del Serrat de la Tallada.
El Puig de la Segalissa és un lloc de pas habitual de les rutes de muntanya dels contraforts nord-occidentals del Massís del Canigó.

## Referències

* ↑ El Puig de la Segalissa en els ortofotomapes de l'IGN
* ↑ Becat, 2015, a i b.

## Bibliografia

* Becat, Joan. «58 - Escaró». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan. «101 - Nyer». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
# Ptychopseustis

Ptychopseustis és un gènere d'arnes de la família Crambidae.

## Taxonomia

* Ptychopseustis amoenella (Snellen, 1880)
* Ptychopseustis argentisparsalis (Hampson, 1896)
* Ptychopseustis calamochroa (Hampson, 1919)
* Ptychopseustis conisphoralis (Hampson, 1919)
* Ptychopseustis eutacta (Turner, 1908)
* Ptychopseustis fuscivenalis (Hampson, 1896)
* Ptychopseustis ictericalis (Swinhoe, 1886)
* Ptychopseustis impar (Warren & Rothschild, 1905)
* Ptychopseustis lucipara Mey, 2011
* Ptychopseustis molybdogramma (Hampson, 1919)
* Ptychopseustis pallidochrealis Yamanaka, 2004
* Ptychopseustis plumbeolinealis (Hampson, 1896)
* Ptychopseustis schmitzi Mey, 2011
* Ptychopseustis undulalis (Hampson, 1919)

## Referències

* ↑ «GlobIZ search». Global Information System on Pyraloidea. [Consulta: 9 gener 2019].
# Puig dels Tossals Verds

El puig des Tossals Verds és un cim de Mallorca que té una altura de 1.115 m i que pertany al municipi d'Escorca. Pren el nom de la possessió dels Tossals Verds, de la qual és el punt culminant. El morro d'Almallutx i el puig de la Font formen part del mateix massís.

## Principals accessos

* De l'embassament del Gorg Blau, pel coll dels Coloms.
* Del refugi dels Tossals Verds.

## Refugi dels Tossals Verds

Al vessant sud de la muntanya s'hi troba el refugi de Tossals Verds, refugi de muntanya gestionat pel consell de Mallorca. Fou inaugurat l'any 1995, aprofitant unes antigues construccions del segle xix utilitzades pels jornalers de l'hort de la possessió dels Tossals Verds. Actualment, la possessió també és de titularitat pública. El refugi està al peu del GR 221 a 6 hores de Sóller i a 5h de Lluc.

## Referències

* ↑ Mallorca Altiva. Jesús García i Pastor. Palma, 1995. p. 247.
* ↑ Benigne Palos: Itineraris de muntanya. p. 118. Editorial Moll.
* ↑ «Tossals Verds». Consell de Mallorca. [Consulta: 6 agost 2020].
* ↑ Mapa y guía excursionista. Mallorca, Tramuntana central, escala 1:25 000 : E-25. Granollers: Editorial Alpina, 2005. ISBN 84-96295-17-6.

## Enllaços externs

* Refugi dels Tossals Verds Arxivat 2006-02-08 a Wayback Machine.
# Radosław Sikorski

Radosław Tomasz Sikorski (Bydgoszcz, 23 de febrer de 1963) és un polític conservador polonès, periodista i el 2006 ministre de Defensa de Polònia.
Sikorski va estar molt involucrat en la tensió amb Solidaritat (Solidarność) a la fi dels anys 1970, i va dirigir el comitè estudiantil de vaga a Bydgoszcz. Es va quedar en Gran Bretanya quan va ser declarada la llei marcial al seu país natal el 1981 i va estudiar Filosofia, Política i Econòmiques en el Pembroke College de la Universitat d'Oxford. Va treballar aleshores com a periodista. El 1984 es va fer ciutadà britànic. A mitjans dels anys 1980, Sikorski va treballar com a corresponsal de guerra en Afganistan.
De tornada a Polònia, el 1992 es va convertir breument en el segon del Ministre de Defensa del govern de Jan Olszewski. Des de 1998 fins al 2001 va treballar com a segon de Ministre d'Afers Exteriors del govern de Jerzy Buzek. Des de 2002 fins al 2005 va ser membre resident de l'Institut Americà d'Empresa a Washington, DC i director executiu de la Inicitiativa Nou Atlàntic. Va tornar al govern de Polònia com a Ministre de Defensa el 2005, quan va renunciar a la seva nacionalitat britànica.
Està casat amb la periodista e historiadora nord-americana Anne Applebaum i tenen dos fills, Alexander i Tadeusz.

## Referències

* ↑ «Sikorski proves he renounced British citizenship». .

## Enllaços externs

* Hard Talk Interview with Radosław Sikorski, YouTube
# Radosław Sobolewski

Radosław Sobolewski (nascut el 13 de desembre de 1976 en Białystok) és un futbolista polonès que actualment juga de centrecampista defensiu.

## Enllaços externs

* Estadístiques dels jugadors en 90minut.pl (polonès)
* Estadístiques dels jugadors en jagiellonia.neostrada.p Arxivat 2014-10-06 a Wayback Machine. (polonès)
* Estadístiques a l'equip nacional en pzpn.pl Arxivat 2008-04-23 a Wayback Machine. (polonès)
* Perfil de jugador a FIFA.com Arxivat 2012-04-18 a Wayback Machine. (anglès)
# Rasmus Tiller

Rasmus Tiller (Trondheim, 28 de juliol de 1996) és un ciclista noruec, professional des del 2017. Actualment corre a l'equip Uno-X Pro Cycling Team. En el seu palmarès destaca el campionat nacional en ruta de 2017 i 2022.

## Palmarès

* 2017
** Campió de Noruega en ruta
* 2018
** Vencedor d'una etapa al Gran Premi Priessnitz spa
* 2021
** 1r a la Dwars door het Hageland
* 2022
** Campió de Noruega en ruta
* 2023
** Vencedor d'una etapa a la Volta a la Gran Bretanya

### Resultats a la Volta a Espanya

* 2019. 130è de la classificació general

### Resultats al Tour de França

* 2023. 108è de la classificació general

## Referències

* ↑ «Uno - X Pro Cycling Team». UCI.org. Union Cycliste Internationale. Arxivat de l'original el 7 gener 2021. [Consulta: 7 gener 2021].
* ↑ Ney, Waldemar «Transfert - Rasmus Tiller chez UNO-X Pro Cycling jusqu'en 2022» (en francès). Cyclism'Actu. Swar Agency, 27-10-2020 [Consulta: 27 octubre 2020].

## Enllaços externs

* Rasmus Tiller a ProCyclingStats
# Reichstett

Reichstett (en alsacià Richstett) és un municipi francès, situat a la regió del Gran Est, al departament del Baix Rin. L'any 1999 tenia 4.882 habitants.
Forma part del cantó de Hœnheim, del districte d'Estrasburg i de la Strasbourg Eurométropole.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.666 | 2.548 | 3.597 | 4.464 | 4.640 | 4.882 |

## Administració

Llista d'alcaldes :
| Període | Identitat | Partit |
| 2001-2008 | Claude Marty | |
| 2008- | Georges Schuler | UMP |
# Qustul

Qustul (àrab: قسطل) és una excavació a Núbia, en territori d'Egipte, que es troba a uns 50 km al nord de la segona cascada no gaire lluny d'Abu Simbel però a l'altre costat del Nil. S'hi va trobar un cementiri de l'època predinàstica el 1964.
# Reinoso de Cerrato

Reinoso de Cerrato és un municipi de la província de Palència a la comunitat autònoma de Castella i Lleó (Espanya). Limita amb Magaz de Pisuerga, Villaviudas, Soto de Cerrato i Valdeolmillos.

## Demografia

Evolució demogràfica :
| 1991 | 1996 | 2001 | 2004 |
| 101 | 86 | 82 | 69 |
# Rastriya Swayamsevak Sangh

Rastriya Swayamsevak Sangh és un partit polític de l'Índia fundat per Keshav Baliram Hedgewar el 1925, que propugna la difusió de la cultura hindú per tot l'Indostan per unir a tots els indis en una societat homogènia. La bandera del partit és la sagrada Bhagwa que simbolitza el principi de les coses i recorda la gran història hindú i la seva cultura i tradició.
# Rastvorovo

Rastvorovo (en rus: Растворово) és un poble de l'óblast de Kursk, a Rússia, segons el cens del 2010 tenia 72 habitants.

## Referències

* ↑ «Климат Курской области». trasa.ru. [Consulta: 30 maig 2021].
* ↑ «о.п. 25 км». railwayz.info. [Consulta: 30 maig 2021].
* ↑ «Постановление Администрации Курской области от 28.07.2006 N 76 (ред. от 16.09.2020) "Об утверждении Перечня автомобильных дорог общего пользования регионального и межмуниципального значения Курской области" (дата сохранения: 23.01.2021)». openstreetmap.org. [Consulta: 30 maig 2021].
# Rakhi Garhi

Rakhi Garhi o Rakhigarhi és un jaciment arqueològic de l'Índia al districte d'Hissar a Haryana. És un dels principals jaciments arqueològics de la civilització de l'Indus, només superat per Mohenjo-daro. L'antiga ciutat estava situada a la vora del riu Saraswati, avui dia sec.
Les excavacions són dirigides per Raymond i Bridget Allchin i J. M. Kenyer i cobreixen una àrea de 224 hectàrees, la més gran de l'Índia. S'han excavat tres nivells de la civilització, corresponent als períodes primitiu, madur i final. El lloc té dipòsits d'Hakra (mercaderia típica dels establiments de la primera fase de la civilització de l'Indus) el que portaria l'inici de la civilització a uns 600 anys abans del que es pensava, i segons les proves del carboni 14 a entre 2500 i 3000 anys aC; també s'han trobat diversos objectes de les fases primitiva i madura.

## Referències

Rakhi Garhi
# Ratpenat cuallarg brasiler

El ratpenat cuallarg brasiler (Tadarida brasiliensis) és una espècie de ratpenat de la família dels molòssids.

## Distribució

Es troba a Antigua i Barbuda, l'Argentina, les Bahames, Belize, Bolívia, el Brasil, les Illes Caiman, Colòmbia, Costa Rica, Cuba, Dominica, República Dominicana, l'Equador, El Salvador, Guadalupe, Guatemala, Haití, Hondures, Jamaica, Martinica, Mèxic, Montserrat, Antilles Holandeses, Nicaragua, Panamà, el Paraguai, el Perú, Puerto Rico, Saint Kitts i Nevis, Saint Lucia, Trinitat i Tobago, Estats Units, Uruguai, Veneçuela i Xile.

## Subespècies

* Tadarida brasiliensis antillularum
* Tadarida brasiliensis bahamensis
* Tadarida brasiliensis brasiliensis
* Tadarida brasiliensis constanzae
* Tadarida brasiliensis cynocephala
* Tadarida brasiliensis intermedia
* Tadarida brasiliensis mexicana
* Tadarida brasiliensis murina
* Tadarida brasiliensis muscula

## Ús militar

L'exèrcit americà va invertir dos milions de dòlars en l'estudi i les experiències per fer una bomba de ratpenats, fent una prova amb ratpenats cuallargs brasilers el 1943 a la base aèria de Carlsbad i va abandonar el projecte el 1945.

## Referències

* ↑ Distribució (anglès)
* ↑ Madrigal, Alexis D. «Old, Weird Tech: The Bat Bombs of World War II» (en anglès). The Atlantic, 14-04-2011.
* ↑ A Stronger Federal Presence. Carlsbad Caverns National Park Historic Resources Study, p. 185.

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Ratpenat cuallarg austral

El ratpenat cuallarg austral (Austronomus australis) és una espècie de ratpenat de la família dels molòssids que es troba a Austràlia, Indonèsia i Papua Nova Guinea.

## Referències

* ↑ Distribució (anglès)

## Bibliografia

* Hall, L., G. Richards. 1972. «Notes on Tadarida-Australis Chiroptera Molossidae». Australian Mammalogy, 1: 46-47. (anglès)
* Strahan, R. 1995. The Mammals of Australia. Australia: Reed Books. (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :